Ego hugo archipresbiter eduensis Notum facio omnibus presentem cartam Inspecturis quod dominus villermus de suile miles, in presentia mea constitutus, laude et assensu Parise vxoris sue, hugonis et huguete, aalys et odete, filiorum eiusdem militis, vendidit et precise quitauit, pro vinginti libris diuionensium, priori et conuentui sanctj symphorianj eduensis, quicquid homines sanctj symphorianj de fontanis eidem militj debebant, tam in costumis quam in censu, quam in aliis, et quoddam casamentum quod hugo peletiers de suile tenebat ab ipso in villa de fontanis et tres denarios censuales quos habebat apud Juile. Et sciendum quod idem miles, fide data in manu mea, tenetur hanc uenditionem et quitationem dictis priorj et conuentuj contra omnes bona fide garantire. In cujus rej memoriam et testimonium, ad preces et instantiam predictorum, presentem cartam predictis priorj et conuentuj sanctj symphorianj eduensis sigillj mej munimine tradidj roboratam. actum anno gracie millesimo ducentesimo vigesimo quarto, mense martij.